# Rosa Maria Arrazola i Díaz

Rosa Maria Arrazola i Díaz (Barcelona, 26 de juliol de 1969) és una poeta i artista plàstica. Forma part del col·lectiu Creadores de Gràcia del Projecte Minerva. Ha participat en diversos projectes i actes solidaris i reivindicatius com Autisme. Trenquem el silenci amb la poesia, Poesia amb accent de dona, Dia de la Dona, Teixint connexions, Cultura amb nom de dona i l'Àgora Poètica de la Bonne.
La seva poesia directa i reivindicativa tracta sovint temàtiques socials i feministes. El seu poema La Barca va ser llegit al Parlament de Catalunya en l'acte d'homenatge a les víctimes de violència masclista el 2016.
Ha publicat els llibres: Els silencis escrits (2009), Llibre dels xiscles (2013), Rai (2014), Nero nero nas (2016), Buit de març (2017), amb pròleg de Núria de Gispert, Mare batec (2020) i 900 km (2022).
El 2019 el seu poema "Dona Dindi" del llibre Buit de març, en la veu de Clàudia Cabero, va rebre el Premi Miquel Martí i Pol dins del Certamen Terra i Cultura que atorga Lluís Llach al millor poema musicat.
També ha rebut diversos premis per les seva obra literària poètica, d'entre els quals destaquen:
* Francesc Candel de Poesia, 2012 per Marona
* Miquel Àngel Riera, 2014 Ciutat de Manacor per Rai
* GAT Literari de Torelló, 2015 per Forat
* Estabanell Energia Òmnium Cultural del Vallès Oriental, 2016 per Buit de març
* Jocs Florals de Sants, Hostafrancs i la Bordeta, 2016 per Concert en E major
* Josep Fàbregas i Capell de la Vila de Sallent, 2018 per Era
* Premi de la Mar de Poesia, Miquel Peris Segarra, 2022 per L´últim viatge

## Referències

* ↑ «Rosa Maria Arrazola». Versos.
* ↑ Barcelona, Ajuntament de. «Maite Fandos presenta el projecte Minerva, un catàleg de Dones Creadores a Gràcia : Servei de Premsa». [Consulta: 12 novembre 2018].
* ↑ «Entre Hores - Eduard Miró i Raquel Míriam Serra ens presenten el llibre de poesies 'Autisme, trenquem el silenci' - RTVE.es», 16-04-2014. [Consulta: 13 novembre 2018].
* ↑ «Poesia amb accent de dona». Núvol.
* ↑ «Gràcia (Barcelona) commemora el Dia de la Dona amb actuacions reivindicatives d'artistes». [Consulta: 13 novembre 2018].
* ↑ «Ajuntament de Barcelona. Districte de Gràcia. Dossier de premsa».
* ↑ «Rosa Maria Arrazola a Cultura amb nom de dona».
* ↑ bonne, La. «Nova edició de l'Àgora poètica de La Bonne», 17-10-2022. [Consulta: 1r novembre 2022].
* ↑ Catalunya, Parlament de. «El Parlament homenatja les víctimes de violència masclista». [Consulta: 13 novembre 2018].
* ↑ «Catàleg Col·lectiu Universitats Catalanes».
* ↑ «Clàudia Cabero guanya amb 'Dona-dindi' el XII Premi Miquel Martí i Pol a la millor poesia musicada» (en castellà), 13-11-2019. [Consulta: 1r novembre 2022].
* ↑ Ara. «Clàudia Cabero guanya el XII premi Miquel Martí i Pol a la millor poesia musicada», 13-11-2019. [Consulta: 1r novembre 2022].
* ↑ cultura, Terra i. «Terra i cultura : espai digital de música i poesia». [Consulta: 1r novembre 2022].
* ↑ Barcelona, Ajuntament de. «Certamen Literari 2012 - Biblioteca Poble-sec - Francesc Boix». [Consulta: 30 maig 2017].
* ↑ «Els premis Ciutat de Manacor, presentats». Ara Balears.
* ↑ «Biblioteques de Torelló». [Consulta: 18 desembre 2018].
* ↑ «Òmnium Cultural del Vallès Oriental lliura premis en la festa de les lletres catalanes». El 9 nou.
* ↑ Barcelona, Ajuntament de. «Lliurats els premis dels Jocs Florals de Sants, Hostafrancs i la Bordeta 2016 | Info Barcelona | Ajuntament de Barcelona». [Consulta: 10 novembre 2018].
* ↑ «Rosa Maria Arrazola guanya el premi Josep Fàbregas i Capell». Regió 7, 25-09-2018.
* ↑ S.L, EDICIONES PLAZA. «Rosa María Arrazola recoge el Premi de la Mar de Poesía 2022 por 'L’últim viatge'» (en castellà). [Consulta: 1r novembre 2022].

## Enllaços externs

* Perfil de Rosa Maria Arrazola i Díaz a la ILC Arxivat 2018-11-20 a Wayback Machine.